Ffion Llywelyn

**Athrawes yn Ysgol Cwmderi, mam Arwen Hedd a chyn wraig i Hywel Llywelyn ac Owen Morgan.**

### Dyheu am fabi

Cyrhaeddodd Ffion y Cwm yn 2004 fel athrawes chwaraeon a gwraig i weinidog newydd y pentref, Owen Morgan. Doedd gan Ffion ddim diddordeb yn g ngwasanaethau Bethania, ond roedd hi'n ysu am gael bod yn fam.

Oherwydd ei bod wedi cael ei heintio â chlamydia, collodd sawl babi yn y groth, a doedd triniaeth IVF ddim yn llwyddiannus. Pan gynigiodd Britt Monk gario babi ar eu rhan derbyniodd Ffion ac Owen yn llawen.

Ond wrth i ddisgwyliadau Ffion droi'n obsesiwn, dechreuodd Owen golli ei bwyll. Cysgodd y pregethwr parchus â phuteiniaid yn ddiarwybod i'w wraig. a throi'n llofrydd cyn crogi ei hun.

Daeth torcalon i ran Ffion eto pan anwyd Aaron, oherwydd methodd Britt â rhoi ei mab iddi wedi'r cyfan, ac yn sgil hynny cafodd Ffion ei hamddifadu o'i dymuniad pennaf.

### **Perthynas a Hywel**

Yng nghanol y llanast hwn, dechreuodd Ffion ganlyn Hywel Llywelyn, a bu'r ddau'n hapus nes i Hywel gysgu gyda'i chyfnither, Nesta. Ar ddiwrnod eu priodas, datgelodd Nesta wrth Ffion ei bod hi'n feichiog, ac mai Hywel oedd tad y babi.

Cafodd Nesa slap yn ei hwyneb ond soniodd Ffion ddim gair wrth Hywel, ac aeth y briodas yn ei blaen er gwaetha'r twyll.

Darganfu Hywel mai fe oedd y tad pan adawodd Nesta y babi gydag e, a hithau'n dioddef o iselder ar ôl yr enedigaeth. Am gyfnod bu Ffion yn llysfam i Lleucu a Rhys, a bu'r pedwar yn byw'n gytün yng Nghysgod y Glyn. Ond, wedi'i brifo i'r byw gan Hywel a'i frad, cysgodd Ffion gyda Cai Rossiter unwaith eto.

Gwrthododd Hywel, o bawb, faddau iddi pan glywodd am berthynas Ffion a Cai - ei elyn pennaf.

### **Troi at y botel**

Trodd Ffion at y botel pan gefnodd Cai arni hefyd. I ychwanegy at y boen o gael ei gwrthod ganddo, darganfu mai chwaer iddi oedd Nesta, nid cyfnither, mai Cai oedd tad Lleucu, ac mai Anti Val oedd ei mam go iawn.

Daeth Garry Monk i'w hachub pan geisiodd Ffion ladd ei hun, a daeth y ddau'n gariadon. Buon nhw'n byw yng nghartre moethus Ieuan Griffiths nes i Garry gael ei garcharu am dwyll ariannol.

Doedd ond un peth amdani, a throdd Ffion 'nôl at y botel, a throi ei bywyd yn hunllef fyw. Daeth o fewn trwch blewyn i golli ei swydd yn Ysgol y Mynach am beryglu bywyd ei disgyblion.

Bu Ffion hefyd yn fygythiad i berthynas Hywel a Gaynor nes iddi ddarganfod ei bod yn feichiog. Doedd ganddi ddim syniad pwy oedd tad y babi ar ôl cyfnod o gysgu gydag amyw o ddynion yn ei diod. Penderfynodd dwyllo Jinx mai ef oedd y tad. Er gawethaf ei chelwydd noeth, fe glosiodd y ddau a syrthio mewn cariad ac helpodd ef iddi oroesi tros ei alcoholiaeth. Roedd ei byd yn gyflawn pan aned Arwen.

### **Perthynas deuluol**

Ar ymweliad adre â Bethesda i gymodi a'i theulu, darganfu Jinx gan ei daid Ifor Jenkins fod Ffion ac yntau'n gefnder a chyfnither.

Ar ddiwrnod eu priodas datgelodd Iolo mai Macs oedd tad Arwen - a dywedodd Jinx wrth Ffioneu bod yn perthyn.

Er gwaetha'r cymlethdodau a'r loes, glynodd y ddau at eu gilydd gan sylweddoli na fu'r un ohonynt more hapus erioed. Datgelodd Jinx yn ogystal fod tad go iawn Ffion yn fyw ac yn iach, ac yn byw gyda'i frawd yn Iwerddon.

Daeth salwch i darfu ar fodlonrwydd y teulu pan ddarganfwyd bod Arwen yn dioddef o'r clefyd gennynol bilary atresia, sy'n effeithio ar yr afu, a bod angen trawsblaniad arni ar frys. Roedd Jinx yn barod i helpu Arwen ond ar ôl iddo gael damwain ar ei feic a methu gwneud hynny, camodd Hywel cyn-wr Ffion, i'r adwy.

### **Affer a Gethin**

Yn dilyn trawsblaniad Awen penderfynodd Ffion ei bod ei eisiau babi arall. Wedi i hi a Jinx fethu beichiogi'n naturiol bu i'r ddau gysidro mabwysiadu. Rhoddodd y broses bwysau ar berthynas y ddau a cafodd Ffion ei denu gan Gethin Thomas.

Cychwynodd y ddau berthynas a torodd calon Jinx pan daeth y gwir i'r wyneb.

Wedi i Jinx adael Cwmderi trodd ffion unwaith eto at y botel yn ei euogrwydd.

Gyda help Dani, Kelly a Gethin llwyddodd hi i oroesi a dod yn ôl yn sobor. Closiodd Ffion a Gethin yn y cyfnod hyn a penderfynodd y ddau roi cyfle i'w perthynas.

### **Llythyau dienw i Kelly**

Pan gychwynnodd Kelly Evans dderbyn llythyrau dienw bu'n poeni yn ofnadwy yn amau pwy oedd yn gyfrifol. Roedd Anita Pierce yn ceisio bod yn gefn iddi yn y cyfnod anodd yma ond cychwynnodd **Ffion** amau fod yna fwy i'r sefyllfa nad oedd yn ymddangos. Clywodd Anita yn sôn am un o'r llythyron cyn i Kelly ei ddangos iddi a phenderfynodd Ffion ei wynebu gyda'i chyhuddiad.

Doedd gan Anita ddim bwriad cyfaddef i yrru'r llythyron ond wedi i Ffion fygwth peidio gadael iddi weld Arwen daeth y gwir i'r wyneb. Anita oedd wedi gyrru'r llythyron fel cynllwyn i gael Kelly i droi ati am gefnogaeth. Roedd iechyd meddwl Anita wedi dioddef yn ystod y cyfnod clo ac roedd hi'n teimlo’n unig ac fel bod neb ei hangen hi bellach. Er ei bod wedi bod yn teimlo'n isel ers misoedd roedd pethau wedi mynd o ddrwg i waeth yn ddiweddar gydag Anita'n teimlo'n genfigennus o gyfeillgarwch newydd Kelly gyda Luned Hughes, gweithiwr newydd yn y caffi.

Wedi ymosodiad ar Luned yn y coed ger Penrhewl, cafodd Kelly ofn fod y digwyddiad yn gysylltiedig â'r llythyrau dienw. Ar anogaeth Ffion penderfynodd ei bod am alw'r heddlu ond penderfynodd Anita gyfaddef mai hi oedd yn gyfrifol am y llythyrau. Llwyddodd y ddau i gymodi yn y pendraw.

### **Cyfeilgarwch Ffion a Guto**

Cafodd Ffion sioc i weld Guto Parri wedi pasio allan ar y stryd. Daeth i wybod ei fod wedi bod yn defnyddio canabis fel ffordd i ddygymod a'r trawma oedd yn ei deimlo yn dilyn gweld yr ymosodiad asid ar Matthew Price.

Gyda'i hanes hithau gydag alcoholiaeth cymerodd Ffion Guto o dan ei adain i geisio ei roi rhag dod yn ddibynnol ar y cyffur a datblygodd gyfeillgarwch clos rhwng y ddau. Cychwynnodd Guto ddod yn ymwelydd cyson i Gysgod y Glyn, yn ei ddefnyddio fel lle tawel i weithio ar gyfer ei gwrs Sbaeneg rhithiol. Bu ambell un yn amheus o natur y cyfeillgarwch, yn enwedig yn sgil hanes Ffion gyda Rhys Llywelyn a pan welodd Gerwyn Parri ei fab yn gadael y fflat roedd yn barod iawn i amau'r ddau.